ERTEKEK ES VALASZTASOK 

Ertekalapu valasztoi magatartas Magyarorszagon 


A politika vilaga ertekek es erdekek menten szervezodik. A valasztoi ma¬ 
gatartas kutatasa - barmilyen csapongova, az egyes reszproblemakat keresz- 
tiil-kasul atjarova valt is az elmult evtizedekben - vegso soron megiscsak 
abbol indul ki, hogy valamilyen kozosseget; ertek- es/vagy erdekkozosseget tetelez fel 
a partok es szavazoik kozott. A kommunista diktatura osszeomlasa utan, a politikai 
atmenet kutatasaban erre az utobbi szempontra, a partok es a sajatos erdekkel biro 
tarsadalmi csoportok kozotti kapcsolatra esett a hangsuly. A kilencvenes evek ma- 
gyarorszagi kutatasait leginkabb jellemzo szemlelet a tarsadalmi es a politikai atme¬ 
net sikerenek dinamikus egysegebol indult ki. Ha a villamgyorsan kialakulo uj ma- 
gyar partrendszer kepes lefedni a tarsadalmi tagoltsagot, es kepes megjelemteni a 
rendszervaltas nyerteseivel szemben jokora tobbsegben levo vesztesek politikai kep- 
viseletet, akkor fontos stabilizator lehet az atalakulas kaotikus folyamataban. A de- 
mokratikus konszolidacio fo kerdese lgy az lehet; letre jon-e a tarsadalom valodi 
erdektagoltsaganak megfelelo partrendszer Magyarorszagon? 1 

Elso ranezesre ugy tunik, hogy nemleges valaszt kell adnunk erre a kerdesre. A 
hazai kutatok - elsosorban a kilencvenes evek kozepere jellemzo - tobbsegi veleme- 
nye szerint „a partok szavazotaborai nem tagozodnak nagy valasztovonalak szerint” 
(Andorka 1996), a partrendszer tarsadalmi beagyazottsaga alacsony (Gazso & Stumpf 
1995), a „vesztesek es a nyertesek ellentetet maga ala gyuri” (G. Markus 1997), nem 
kapcsolodik a tarsadalom valodi toresvonalaihoz, egyszoval lebeg a tarsadalom felett 
(Agh 1993). Ebben a tanulmanyban az ertekalapu szavazoi magatartas hazai folya- 
matait vizsgalom. Arra a kerdesre keresek valaszt, hogy hogyan alakult a partok es a 
valasztok kapcsolata az ertekvalasztasok dimenziojaban. Elobb vazlatosan osszefog- 
lalom, es a nemzetkozi elmeleti irodalom alapjan ertelmezem a magyar valasztoi 
magatartasban a kilencvenes evekben megfigyelheto fo tendenciakat. Ezt kovetoen 
kozvelemenykutatasi adatok felhasznalasaval igyekszem feltarni az ertekvalasztasok 
partpreferenciakra gyakorolt hatasat. 


1 E megkozelites reszletes kritikajat lasd: Karacsony 1999 . 

Toresvonalak es ertekorientaciok: hazai es nemzetkozi 
tapasztalatok 

Kezdjiik az elemzest mindjart azzal a kerdessel, hogy az empirikus tapasztalatok ala- 
tamasztjak-e a „lebego partrendszer” teziset. Ha a tezis igaz, akkor azt kell latnunk, 
hogy a tarsadalmi-demografiai jellemzok Magyarorszagon gyengebben magyarazzak 
a partvalasztast, mint a mintakent kezelt nyugat-europai demokraciakban. Egy, a 
kilencvenes evek elejerol szarmazo nemzetkozi osszehasonlftasbol azonban az deriil 
ki, hogy a tarsadalmi-demografiai jellemzok hatasa a partvalasztasra Magyarorsza¬ 
gon semmivel sem kisebb, sot tobb esetben meg nagyobb is, mint Nyugat-Europa- 
ban altalaban (Toka 1992). A mult evtized kozepeig az eletkor, a vallasossag, a lako- 
hely es az iskolazottsag is meglehetosen eros osszefiiggest mutatott a partvalasztassal. 
Az azonban ketsegtelen, hogy mig Nyugat-Europaban az osztalyhelyzet az egyik leg- 
erosebb indikatora a partvalasztasnak, addig ez nalunk csak atmenetileg, az 1994-es 
valasztasok alkalmaval jatszott meghatarozo szerepet. Es bar - mint kesobb latni 
fogjuk - tobb mas tarsadalmi-demografiai jellemzo hatasa is csokkent valamelyest 
1998-ra, ez a tendencia nagy altalanossagban a nyugat-europai klasszikus demokra¬ 
ciakban is megfigyelheto volt az elmiilt evtizedekben. 

Ilyen szempontbol tehat megkerdojelezheto a partrendszer tarsadalmi inadekvat- 
saganak tetele. Fejtorest inkabb az okozhat, hogy a partvalasztas es a tarsadalmi hat¬ 
ter kozotti magas korrelacio a partpreferenciak instabilitasaval jar egyiitt. Ketsegte¬ 
len, hogy Magyarorszagon nem csak a nyugat-europai orszagokhoz, de a tobbi kelet- 
kozep europai uj demokraciahoz kepest is nagyobb aranyu volt a szavazok partprefe- 
renciajanak valtozekonysaga. Erre utalnak a valasztasi eredmenyek alapjan keszitett 
mutatok (Hirata 2000; Toka 1998), de ez deriil ki azokbol az elemzesekbol, amelyek 
egyeni szinten vizsgaljak a szavazok partpreferenciajanak valtozasat. 2 

Hogyan oldhato fel az az ellentet, amely a partvalasztasra gyakorolt eros csoport- 
hatas es a szavazatok nagyfoku valtozekonysaga kozott fesziil? Az egyik legfontosabb, 
es elmeletileg is relevans magyarazat szerint csak azok a tarsadalmi kiilonbsegek val- 
hatnak a partrendszer tartos meghatarozoiva, amelyekhez eros, politikai ertekvalasz- 
tasokkal atszott csoportidentitasok is kotodnek. 3 Ennek kifejtesehez azonban egy kis 
kiterot kell tenniink a klasszikus nyugat-europai partrendszerek torteneteben. 

2 Ez utobbira jo pelda az a Magyar Haztartds /^^/-vizsgalat adatain vegzett elemzes, amely szerint 1992 es 1995 
kozott a valaszadoknak mindossze 4%-a valasztotta volna mind a negy kerdezeskor ugyanazt a partot egy esetle- 
ges parlamenti valasztas soran, es csupan 16%-uk szavazott 1990-ben es 1994-ben ugyanarra a partra (Fabian 
1996). 

3 Van azonban egy masik, „prozaibb” osszetevoje is ennek a jelensegnek. Tobb uj demokraciakban megfigyelhe¬ 
to, hogy a szavazatok valtozekonysagat nagy reszben „blokkon beliili” a valtozekonysagbol szarmazik. Magyaran 
szolva a valasztok ugyan vandorolnak a partok kozott, de mar kevesebben vannak olyanok, akik a jobboldali es 
baloldali partok kozotti valasztovonalat is atlepik az egymast koveto valasztasok soran. A del-europai demokraci- 
ak korabbi tapasztalatai alapjan feltetelezhetjiik, hogy 1994-ben nalunk is megtortent az a „kritikai valasztas”, 
amikor a szavazatok nagy aranyu ataramlasa volt tapasztalhato a jobboldalrol a baloldalra. Az MSZP-nek ez 
utan sikeriilt stabilizalnia a szavazoi taborat, es az 1998-as - a kilencvenes evek masodik feleben az egesz terseg- 
ben a legnagyobb - valtozekonysagi mutato mar javareszt a jobboldali blokkon beliili szavazat-arcsoportosula- 
sokbol szarmazott (Hirata 2000). Ez pedig azt is jelenti, hogy a partvalasztas es a valasztok tarsadalmi hattere 
kozotti kapcsolat nem feltetleniil partokra, hanem politikai blokkokra vonatkozik. 

Ebbol ugyanis jol lathato, hogy nem minden tarsadalmi megosztottsagbol alakul a 
valasztoi magatartast hosszu tavon meghatarozo toresvonal: a tarsadalmi megosz- 
tottsagok es erdekellentetek csupan sziikseges, de nem elegseges feltetelei ennek. A 
Lipset-Rokkan szerzoparos hires tanulmanyaban a partokat olyan politikai aktorkent 
lrja le, amelyek a tarsadalmi konfliktusokat politikai megosztottsagga alakitjak at 
(Lipset & Rokkan 1967). A toresvonalak (cleavage) akkor valhatnak hosszu tavon a 
partrendszer meghatarozoiva, ha a partoknak sikeriil az egyszeru tarsadalmi kiilonb- 
segeket politikailag relevans kollektiv identitasokka formalniuk. Ez ket dolgot jelent. 
Egyreszt a partok rendelkeznek bizonyos fokii autonomiaval a politikai tagoltsag 
alakftasaban. A tarsadalom szociologia tagoltsaga (demografiai csoportok, retegzo- 
des) nem jelent eleve politikailag relevans tagolodast: az csak a politikai aktorok 
tevekenysege nyoman jon letre (Korosenyi 1996). Arra az egyik eszkoz az lehet, hogy 
a partok igyekeznek a kiilonbozo tarsadalmi csoportok kore olyan szervezeti halot 
kialakftani, amely folyamatosan eletben tartja a csoporthoz valo tartozas erzeset, es 
egyuttal el is zarja a szavazokat masfele politikai es a kulturalis hatasok elol (Enyedi 
1993). Az osztalykiilonbsegek peldaul azert valhattak a nyugat-europai partrendsze- 
rek egyik legfontosabb toresvonalava, mert a szakszervezetek a baloldali partok melle 
sorakoztattak fel a munkas szavazokat. A vallasi kiilonbsegek is elsosorban az egyha- 
zak, es az egyhazakhoz kozel alio civil szervezetek politikai mobilizacios tevekenysege 
reven valhattak a legtobb europai demokracia egyik alapveto toresvonalava. 

Ehhez a jelenseghez kotodik a tartos politikai toresvonalak kialakulasanak masik 
feltetele: csak azok a tarsadalmi jellemzok valhatnak ilyenne, amelyek megfelelo sta- 
bilitassal es zartsaggal rendelkeznek, s lgy alkalmasak arra, hogy a partok szervezeti 
behalozasa reven politikailag egyseges csoportokka valjanak - mint peldaul a feleke- 
zeti tagsag, a nemzetiseg, a lakhely, vagy az osztalyhelyzet (Bartolini & Mair 1990). 

A toresvonal-teoria harmadik osszetevoje a tarsadalmi kiilonbsegekbe agyazodo 
ertekorientaciok dimenzioja. Bar Lipset-ek is hajlanak arra, hogy a tarsadalmi tores- 
vonalakba beleertsek a csoporterdekek kiilonbozoseget is, ez alatt azonban sokkal 
tobbet ertenek egyszeru gazdasagi elonynel, tarsadalmi privilegiumoknal. Az osztalyok 
kozotti konfliktusok, a videk-varos ellentet, vagy a vallasi megosztottsagok a kozossegi 
normak feletti kontroll konfliktusai is; ket tarsadalmi csoport szembenallasa ket eltero 
ertekorientacio iitkozeset is jelenti (Lipset & Rokkan 1967). Felfogasukban a tarsadalmi 
csoportok kozotti konfliktusok es a nyomukban jaro ideologiai szembenallasok keves- 
be az egyes csoportok sajatos erdekeirol, nyeresegeirol vagy vesztesegeirol szolnak, sok¬ 
kal inkabb „moralis felfogasokrol, a tortenelem es az emberi sors ertelmezeserol” (U. 
o.). Mindezekbol - legalabbis szamomra - az kovetkezik, hogy csak azok a tarsadal¬ 
mi kiilonbsegek valhatnak a partrendszer toresvonalaiva, amelyekhez ertekorientaci- 
os mintak is kotodnek, illetve megforditva: csak azok az ertekorientaciok hatarozhat- 
jak meg hosszu tavon a partvalasztast, amelyeknek van valamilyen Jethezkotottsegiik”, 
amelyek nem fiiggetlenek a tarsadalomi erdekviszonyoktol. 

Kanyarodjunk most vissza a hazai folyamatokhoz. Magyarorszagon a partvalasz- 
tassal legszorosabban osszefiiggo tarsadalmi jellemzok egy jelentos reszenel egesz biz- 
tosan hianyzik a tartos politikai artikulacio lehetosege. Vegyiik peldaul az eletkort, 

amely 1990-ben es 1994-ben is az egyik legerosebb indikatora volt a partvalasztas- 
nak. Bar a kiilonbozo korcsoportok eltero ertekeket vallhatnak, es adott esetben az 
erdekeik szembe is keriilhetnek egymassal, az eletkor megsem valhat a fent vazolt 
ertelemben politikai toresvonalla. Eletkorunk folyamatosan valtozik, es ezzel egyiitt 
szemelyes ertekvalasztasaink is atalakulnak, nem is beszelve arrol, hogy egy part sza- 
vazotaboranak eloregedese elobb-utobb a part veget fogja jelenteni. De bizonyos 
ertelemben hasonlo a helyzet a partvalasztassal szinten eros statisztikai osszefiiggest 
mutato iskolai vegzettseggel is. A kiilonbozo vegzettsegu csoportok partvalasztasa- 
ban tapasztalhato kiilonbsegek abbol szarmaznak, hogy ezekben a csoportokban al- 
talaban masok a valasztoi dontes motivumai. A magasabban kepzett valasztok Ma- 
gyarorszagon elsosorban az MDF, a MIEP es leginkabb az SZDSZ szavazotaboraban 
feliilreprezentaltak (Harm & Karacsony 2001). Nyilvan keves okunk van feltetelezni, 
hogy mondjuk az SZDSZ es a MIEP szavazoi hasonloan gondolkodnak. Sokkal 
inkabb arrol van szo, hogy tobbsegben vannak kozottiik - tobbi part szavazoihoz 
kepest legalabbis - a hatarozott ertekorientaciokkal biro szavazok, es ez elsosorban a 
markans politikai ideologiaval jellemezheto partoknak kedvez. 

Az ertekalapu szavazas (values voting) es az iskolai vegzettseg kozotti osszefiigges- 
bol messzemeno elmeleti kovetkezmenyek szarmaznak. Egyfelol magyarazattal szol- 
galhat egy sajatos paradoxonra. Bar a nyugat-europai partrendszereket strukturalo 
toresvonalak meg a mult szazad elejen jottek letre, a masodik vilaghaboru utan beko- 
vetkezett nagy tarsadalmi atalakulasok megsem rengettek meg a „regi” partok tamo- 
gatottsagat (Knutsen & Scarbrough 1995). Az egesz Europara tobbe-kevesbe jellemzo 
szekularizacios folyamat, az osztalykiilonbsegek csokkenese, a tomegmediak altala- 
nos elterjedese es vegiil, de talan elsosorban az oktatas expanzioja elmosta ugyan a 
hagyomanyos tarsadalmi identitasok korvonalait, de ez a „kognitiv mobilizacios” 
folyamat egyben olyan politikai kepessegekkel vertezte fel a valasztokat, amelyek alap- 
jan csoporttudatuk es a partok segitsege nelkiil is kepesse valtak politikai ertekitele- 
tekre (Dalton et al 1984). Empirikus osszehasonlito elemzesek szerint ami visszaszo- 
ruloban van Nyugat-Europaban, az a tiszta csoportszavazas: amikor az adott partot 
valaszto tarsadalmi csoportok nem rendelkeznek kozos tarsadalmi ertekkel. Ezzel 
szemben a masik trend - a tisztan ertekalapu szavazas erosodese - nem hoz feltetle- 
niil nagy valtozast a nyugat-europai politikaban (Knutsen & Scarbrough 1995). Bar 
sok helyiitt a tarsadalmi valtozasok elmostak a klasszikus toresvonalak tarsadalmi 
alapjait, a fo politikai vitatemak tovabbra is ezek menten fogalmazodnak meg. Sot, 
az alternativ ertekvalasztason alapulo szavazas sokhelyiitt a meglevo toresvonal-struk- 
turak megerositesere szolgalt, „indokot szolgaltatva a partok tamogatoinak arra, hogy 
tovabbra is ugyanarra a partra szavazzanak, mint korabban.” (Franklin 1992) Azok- 
ban az orszagokban, amelyekben a toresvonalak mar korabban vesztettek politikai 
jelentosegiikbol, a partok a hagyomanyos toresvonalaknak megfelelo politikai temak 
felhasznalasaval probaltak megszerezni azoknak a szavazatait, akik donteseiket tobbe 
nem csoporttagsaguk alapjan hoztak meg. Ezek szerint tehat nem a toresvonal-elme- 
let veszfti el a jelentoseget, hanem a modellen beliil keriilnek at a hangsiilyok a tarsa¬ 
dalmi konfliktusok felol az ertekvalasztasok dimenziojara. 

Van azonban egy olyan, Nyugat-Europaban altalanosan elterjedt ertekorientacios 
kiilonbseg, amelyik nem illeszkedik a hagyomanyos tarsadalmi toresvonalakhoz: a 
materialis es a posztmaterialis ertekek kozott hiizodo. Nagy hatasii muveiben Inglehart 
hivta fel a figyelmet arra, hogy a masodik vilaghaboru utan sziiletett generaciokban, 
a magasan kepzett uj (alkalmazott ertelmisegiekbol alio) kozeposztalyba tartozok 
koreben egy uj ertekrend alakult ki, amelyben a jolet es az egzisztencialis biztonsag 
helyett az onmegvalositasra, politikai reszvetelre helyezodik a hangsuly. Bar Inglehart 
a materialis-posztmaterialis szembenallast uj toresvonalkent igyekezett interpretalni, 
ahol a partok es szervezetek szintjen a „regi” es az „iij” partok (peldaul a zoldek), 
valamint az uj tarsadalmi mozgalmak allnak szemben egymassal, ideologiai szinten a 
materialis es a posztmaterialis ertekek, tarsadalmi szinten pedig a munkasosztaly, a 
regi-(tulajdonosi) kozeposztaly, illetve a fiatal, magas vegzettsegu uj-kozeposztaly 
(Inglehart 1990). A poszmaterialis ertekek azonban kevesbe gyokereznek a tarsadal¬ 
mi strukturaban, mint az osztalykonfliktusok vagy a vallasos megosztottsagok, hi- 
szen az eletkor es a magas iskolai vegzettseg ehhez tulsagosan „nyitott” tarsadalmi 
kategoria. Ezert mas kutatok inkabb toresvonal utani konfliktuskent (post-cleavage 
conflict) irjak le ezeket az ertekorientacios kiilonbsegeket. Az ertekalapu szavazas 
altalanossa valasa tehat reszben egy olyan jelensegnek koszonheto, amelyet mar nem 
tudunk a toresvonal-elmeleten beliil magyarazni. Tovabbra is leirhatonak tunik azon¬ 
ban egy kiszelesitett tarsadalmi konfliktusmodell segitsegevel, amelyben ket klasszi- 
kus, tarsadalmilag erosen beagyazott toresvonal - az osztalykiilonbsegeken es a valla- 
si kiilonbsegeken alapulo - es egy tarsadalmilag kevesbe lehorgonyzott ertekkonflik- 
tus - a materialis-posztmaterialis megosztottsag - jatssza a meghatarozo szerepet. 

A kerdes ezek utan mar csak az, hogy a hazai valasztoi magatartas leirhato-e egy 
ilyen modellel, es mekkora ebben az ertekalapu szavazas szerepe? A posztmaterialis- 
materialis ertekkonfliktus problemajat eleg konnyen rovidre zarhatjuk, hiszen ossze- 
hasonlito ertekkutatasok szerint Magyarorszagon igen kevesen jellemezhetok poszt¬ 
materialis ertekrenddel. Ez mar csak azert sem lehet meglepo, mert a nyugat-europai 
ertekvizsgalatok is arra hivtak fel a figyelmet, hogy a posztmaterialis ertekek terjedese 
egylitt hullamzik az eletszinvonal alakulasaval: ez pedig dramai mertekben csokkent 
a kilencvenes evekben Magyarorszagon. Joggal varhatnank azonban azt, hogy a gaz- 
dasagi valsag okozta tarsadalmi konfliktusok - mint peldaul a korabban ismeretlen 
munkanelkiiliseg, vagy a jovedelmi kiilonbsegek novekedese - kielezik az osztalykii- 
lonbsegeket es a gazdasagi ertekkonfliktusokat a partok szavazoi kozott. 

Ami az osztalyszavazast illeti, mint az elsosorban Robert Peter (1999b) elemzesebol 
kideriilt, az osztalyhelyzet es a partvalasztas kozott csak mersekelt osszefiiggeseket 
talalhatunk. A demografiai valtozokra kontrollalt osztalyhelyzetet vizsgalva a libera¬ 
ls partok profilja kifejezetten osztalyfelettinek tunik. Bar a kisgazdapart eseteben 
tartosan, sot talan novekvo mertekben mutathato ki a szakkepzetlen es a mezogazdasa- 
gi munkasok tamogatasa, am a lakhelybol es az iskolazottsagbol fakado tarsadalmi 
hatranyok mindvegig jobban jellemeztek a kisgazda-szavazokat, mint osztalyhelyzetiik. 

A legtobb vitara okot ado kerdes az MSZP tamogatasa mogott meghuzodo osz- 
talyhatas. Bar a baloldali partok Europa-szerte elsosorban a munkasosztaly szavaza- 

tara szamithatnak, az MSZP tamogatoi kozott egyediil a vezeto beosztasukat voltak 
mindharom valasztas alkalmaval feliilreprezentaltak. 1994-ben azonban a part szava- 
zotabora a vezetokon kiviil elsosorban a munkasokra, tehat ket tarsadalmilag tavol 
alio csoportra epiilt (Gazso & Stumpf1995). A baloldali fordulat, es ezzel egyiitt a 
munkasosztaly megjelenese a volt utodpartok szavazoi kozott a kilencvenes evek ko- 
zepen altalaban ervenyes volt a regioban, ezert sokan az osztalyszavazas erosodese- 
kent (Szelenyi &Fodor & Hanley 1996), sot az ahhoz valo visszatereskent (Mateju & 
Rehakova 1998) ertelmeztek a fejlemenyeket. Magyarorszagon azonban aligha tor- 
tent ez, hiszen a munkas szavazok 1998-ban mar epp ugy diszpreferaltak a szocialis- 
takat, mint 1990-ben, es ezzel egyiitt altalaban is csokkent a partvalasztas es az osz- 
talyhelyzet kozotti osszefiigges erossege. 

Hasonlo hullamzas volt tapasztalhato a gazdasagpolitikai attitudok tekinteteben. 
1990-ben a gazdasagi ertekvalasztasok nem nagyon befolyasoltak a partvalasztast. 
Ekkor meg a gazdasagi jobboldalon talalhattuk a valasztopolgarok csaknem harom- 
negyedet, par ewel kesobb azonban rendkiviil eroteljes es konzisztens baloldali for¬ 
dulat kovetkezett be a gazdasagi ertekvalasztasokban. Az 1994-es valasztas alkalma¬ 
val mar a szavazok tobb mint ketharmada a gazdasagi baloldalon helyezkedett el, majd 
ezek az aranyok megmaradtak 1998-ra is. Bar 1994-ben az osszes part koziil az MSZP 
tudta a leginkabb szavazatokra valtani a kozgondolkodasban bekovetkezett baloldali 
fordulatot, 1998-ban mar eppen annyian szavaztak a gazdasagi baloldalrol az MSZP- 
re, mint a Fidesz-re. A gazdasagi bal-jobb megosztottsagban egyediil az SZDSZ szava¬ 
zoi jelentenek iidito kivelt: ennek a partnak a szavazotaboraban volt ugyanis egyediil 
kimutathato a gazdasagi kerdesekben jobboldalinak nevezheto valasztok tartos jelen- 
lete. Ezzel egyiitt is - az 1994-es valasztas reszleges kivetelevel - igen csekely volt a 
gazdasagi ertekvalasztasok szerepe a partvalasztasra (Karacsony & Toka). 

Az osztalykonfliktusok - az osztalyhatasok, a gazdasagi ertekvalasztasok illetve a 
partpreferenciak kozotti gyenge osszefiiggesekben tapasztalhato - politikai sulyta- 
lansaganak egyik kozvetlen oka minden bizonnyal a hazai szakszervezeti mozgalom 
gyengesegevel magyarazhato. Bar arrol keveset tudunk, hogy mekkora a hazai szak- 
szervezetek letszama - egy 1994-es kozvelemenykutatas adatai szerint a valasztok 23, 
egy 1998-as szerint 11 szazaleka tagja valamelyik szakszervezetnek (Karacsony 2000) 
-, azt viszont biztosan tudhatjuk, hogy a szakszervezetek Magyarorszagon tartosan a 
politikai intezmenyek iranti bizalmi lista sereghajtoi voltak az elmult evtizedekben 
(Hann & Karacsony 2001). 

Van azonban egy melyebb magyarazat is. Egy, elsosorban Korosenyi Andras (1992, 
1996 , 1997) nevehez kotheto erveles szerint a posztszocialista politikai tagoltsag 
meghatarozoit azok kozott a tarsadalmi konfliktusok kozott kell keresniink, amelyek 
egyreszt a prekommunista korszakbol a kommunista evtizedek homogenizacios tarsa- 
dalompolitikaja ellenere is tovabbelhettek, illetve azok kozott, amelyeket maga a kom¬ 
munista rendszer generalt. Tekintettel arra, hogy a kommunista rendszer a tarsadalom 
klasszikus ertelemben vett osztalytagoltsagat gyakorlatilag felszamolta, elsosorban a tar¬ 
sadalom szubkulturalis tagoltsaga valhat a partok kozotti verseny tarsadalmi alapjava. 
Korosenyi ket erosebb, es egy gyengebb toresvonal meglete mellett ervelt: a vallasos- 

szekularis ellentet es a kommunista diktatura nomenklatura-osztalyat a tarsadalom 
tobbi csoportjatol elvalaszto konfliktus jelenti a ketelentosebb, a videk-varos ellentet 
a gyengebb toresvonalat (Korosenyi 1996). Vegyiik most ezeket sorra. 

A vallasos-szekularis toresvonal intezmenyi hatteret elsosorban a tortenelmi egyha- 
zak jelentik, amelyek szervezeti kontinuitasa a diktatura evtizedei alatt is fennmaradt 
- meg ha ezert olykor ketes erteku gesztusokkal is kellett fizetniiik. A tortenelmi 
egyhazak, elsosorban a katolikus egyhaz - bar a rendszervaltas politikai kiizdelmeitol 
tavol tartotta magat - a szabad valasztasok alkalmaval mar nem felejtette el megfo- 
galmazni javaslatait hivei fele. Szinten a tortenelmi folytonossagot jelenti a KDNP 
ujjaalakulasa, amely a masodik vilaghaboru utan a terseg egyik legsikeresebb feleke- 
zeti partja volt. A part ujjaszervezesevel parhuzamosan megindult a kereszteny-kato- 
likus politika megszervezese is, egyhaz-kozeli civilszervezetek sokasaganak letrehoza- 
saval (Enyedi 1995). 

Az 1990-es es az 1994-es valasztasok soran az eletkor utan a - templomba-jaras 
gyakorisagaval mert 4 5 - vallasossag volt a legerosebb indikatora a partvalasztasnak. 
1990-ben a rendszeres templomba jarok igen erosen feliilreprezentaltak voltak a 
KDNP taboraban, es - kisebb mertekben - az FKgP szavazoi kozott is. 1994-ben is 
a vallasossag maradt a KDNP szavazoinak legmarkansabb jellemzoje. Bar nemileg 
csokkent a Kisgazdapart, es novekedett a Fidesz es az SZDSZ tamogatottsaga a val- 
lasosabb szavazok kozott, a vallasossag es a partvalasztas kozotti kapcsolat erossege 
vegiil is azert nem csokkent, mert az 

MSZP-szavazatnovekmenyenek es az MDF-szavazatok csokkenesenek nagysaga 
negativ osszefiiggest mutatott a vallasossaggal: mindketto durvan ketszer akkora volt 
a templomba soha nem jarok, mint a hetente templomba jarok kozott. 1994 es 1998 
kozott azonban jelentosen csokkent ez a hatas. Bar a KDNP es az MDF rossz szerep- 
leset a Fidesz, kisebb reszben pedig a Kisgazdapart szavazoinak novekvo vallasossaga 
reszben kompenzalta, az MSZP tamogatottsaga nem csokkent olyan mertekben eb- 
ben a csoportban, hogy a vallas es a partvalasztas kozotti eroteljes kapcsolat a harma- 
dik valasztas utan is ervenyes maradjon (Karacsony & T6ka)5 

Az ertekvalasztasok dimenziojaban a vallasi kerdesek 1990-ben sokkal inkabb ha- 
taroztak meg a partvalasztast, mint a gazdasagi attitudok, es ez lgy maradt - ha ki¬ 
sebb mertekben is - 1994-ben is. Negy ewel kesobb azonban a vallasi ertekvalaszta¬ 
sok - a gazdasagihoz hasonloan - e teren mar sokkal kevesbe voltak meghataroztok. 
A vallassal es az egyhazakkal kapcsolatos ertekek szerepet a nacionalista-kozmopolita 


4 A vallasossag, mint csoporttagsag vizsgalatahoz Magyarorszagon altalaban a templomba jaras gyakorisagat szok- 
tak hasznalni. Ez nem igazan kovetkezetes eljaras, hiszen a felekezethez valo tartozas az igazi csoporttagsag: temp¬ 
lomba jaras tulajdonkeppen kozelebb all egy attitud-kerdeshez, mint egy „kemeny” valtozohoz. Nem veletlen az, 
hogy a nemzetkozi osszehasonlito vizsgalatokban a templomba jarast a vallasi attitudok meresere hasznaljak. 

5 A vallasossag es a parvalasztas kozotti osszeftigges csokkenesenek egyik kozvetlen oka ketsegteleniil a KDNP 
szethullasa volt. Az igazi okok azonban talan melyebbek ennel. Egyreszt tulajdonkeppen folyamatos volt a valla- 
sos-nem vallasos valasztok kiegyenlitodese a kiilonbozo partok szavazotaboraban, ha leszamitjuk az 1994-es 
„kritikus valasztast” amikor nagyon nagy volt a blokkok kozotti valasztasi valtozekonysag. Masreszt kerdes, hogy 
mennyire tekinthetjiik a vallasossagot valodi politikai toresvonalnak. A KDNP-n beltili belso harcok peldaul 
aligha szolnak arrol, hogy sikeriilt a kereszteny-katolikus szubkultura uj identitasat a posztszocialista viszonyok 
kozott megszilarditani 

ertekvalasztasok vettek at (Karacsony 2000): tehat egy olyan ertekkonfliktus, amely 
tisztan ertekalapu valasztoi donteseket feltetelez, es nem illesztheto be a toresvonal 
elmeletbe. A vallassal kapcsolatos ertekvalasztasok onallo - tehat a csoporthatastol 
fiiggetlen - jelentoseget ugyanakkor nehany empirikus elemzes is megkerdojelezte 
(Toka 1992; Karacsony 2000): a vallasi ertekek alapjan torteno alternativ ertekvalasz- 
tas elsosorban az MDF szavazoira volt jellemzo, a Kisgazdapart es keresztenydemok- 
ratak eseteben inkabb tisztan csoportalapu szavazasrol lehetett szo. 6 

A lakohely szinten tartos - bar idoben elobb csokkeno, majd kisse ujra novekedo - 
hatast gyakorolt a parvalasztasra. A videk-varos ellentet kapcsan azonban meg meg- 
alapozottabb ketelyeink lehetnek az alternativ ertekvalasztasokkal kapcsolatban. A 
kisgazdapart tartos - bar idoben nemileg csokkeno - feliilreprezentaltsaga a videki 
lakossag koreben tipikus csoportszavazatnak tunik: ismerve a part inkoherens ideo- 
logiajat es a kisgazda szavazok alacsony iskolazottsagi mutatoit, ugy tunik, a videk- 
varos ellentethez nem kotodnek alternativ ertekorientaciok. E mellett szol az a ko- 
rabbi elemzes is, amelyben valasztoi magatartastipusok felallitasara torekedtem, es 
ahol az FKgP volt a legerosebben feliilreprezentalt a csoportalapu valasztoi tipusban 
(Karacsony 2000). 

Tulajdonkeppen egyetlen tarsadalmi jellemzot talalunk, amelynek a partvalasztas- 
ra gyakorolt hatasa nem csokkent, sot 1990 ota folyamatosan novekedett. Mindha- 
rom valasztas alkalmaval azok, akik ugy nyilatkoztak, hogy 1989 elott tagjai voltak 
az MSZMP-nek, durvan hatszor akkora valoszinuseggel szavaztak a szocialista part- 
ra, mint azt veletlenszeruen varhatnank. Ez azt jelenti, hogy 1990-ben az egykori 
MSZMP tagok 21, 1994-ben 66, 1998-ban pedig 72 szazaleka az MSZP-re szava- 
zott. 7 Tehat az egykori parttagsag az egyedtili olyan tarsadalmi jellemzo, amely nem 
veszetett jelentosegebol az elmult evek soran (Karacsony & Toka). 

A puszta szamokon kivtil milyen ervek szolhatnak a mellett, hogy a volt MSZMP- 
tagsag egy politikai toresvonal indikatora lehet? Korosenyi ervelese szerint a kom- 
munista evtizedek alatt a gazdasagi osztalytagoltsagot „a politikai-adminisztrativ po- 
ziciokra epiilo tarsadalmi struktura” valtotta fel. A partfunkcionariusokbol es a no¬ 
menklatura tagjaibol alio politikai eredetu nomenklatura-osztaly uralmanak legfobb 
intezmenyi eszkoze a kommunista part volt, amely a nomenklatura mellett magaba 
foglalta a tamogatok es kedvezmenyezettek egy szelesebb koret, osszessegeben a tar- 
sadalom otodet-hatodat” {Korosenyi 1996- kiemeles az eredetiben). A nomenklatura- 
hoz tartozas a rendszervaltas utan a politikai tagolodas egyik legfontosabb meghata- 
rozojava valt, reszese lett a partpolitikanak es a politikai diskurzusnak. 

A valasztok szintjen tobb elemzes is felhivta a figyelmet arra, hogy a volt parttagok 
inkabb kotodnek partokhoz a demokratikus viszonyok kozott is (Rose & Mishler 


6 Ebbe az iranyba mutat a valasztok felekezeti es a civil szervezeti involvaltsaga kozotti osszefiigges is. Ketsegte- 
len, hogy a vallasos valasztok az atlagot meghalado aranyban vesznek reszt onkentes tarsadalmi szervezetek elete- 
ben, am ugy tunik, ezek a szervezetek nem nyujtanak politikai utmutatast tagjaiknak. Az 1994-es adatok szerint 
a rendszeres templomba jarok az atlagnal kisebb mertekben nyilatkoztak ugy, hogy gyakran beszelgetnek politi- 
karol a szervezetben, 1998-ban pedig az atlagnak megfelelo aranyban mondtak azt, hogy kaptak a szervezettol 
valamilyen tajekoztatast a valasztassal kapcsolatban (Karacsony 2000). 

7 A tobbiek egy jelentos resze pedig a parlamentbol ezuttal is kinnmarado Munkaspartra. 

1998), es sokkal nagyobb aranyban involvaltak politikailag is relevans tarsadalmi 
szervezetekben (Karacsony 2000). Velemenyem szerint ez ellentmond annak az el- 
kepzelesnek, amely az egykori parttagoknak partvalasztasat egyszeruen az ancien re¬ 
gime- ben megszerzett privilegizalt helyzetiik fenntartasara valo, haszonelvu torekves- 
kent ertelmezi (Robert 1997). Itt minden bizonnyal az egyetlen olyan hosszan tarto, 
es a kovetkezo nemzedekekre is atorokitett direkt politikai szocializacios hatasrol van 
szo, amellyel a magyar tarsadalom a kommunista evtizedek alatt talalkozhatott. Ker- 
des azonban, hogy helyes-e toresvonalrol, vagy politikai szubkulturarol beszelni egy 
olyan csoport eseteben, amely elsosorban nem is a ra jellemzo politikai szocializacio 
tartalmaban, mint inkabb maganak a politikai szocializacionak a megleteben kiilon- 
bozik a tobbsegi tarsadalomtol. 

Ezt a problemat most felreterve azonban megfogalmazhatunk nehany megallapi- 
tast a partvalasztas konfliktusos modelljenek hazai alkalmazhatosagaval, es ezen be- 
llil az ertekalapu szavazas szerepevel kapcsolatban. A nemzetkozi osszehasonlfto elem- 
zesek altalaban abbol a feltevesbol indulnak ki, hogy a tisztan ertekalapu valasztas 
inkabb a gazdasagilag fejlettebb orszagokban valhat altalanossa; a kevesbe fejlett or- 
szagokban viszont a csoportalapu szavazas a jellemzo. Relativ ertelemben ez lgy is 
van, abszolut ertelemben azonban nem. A partvalasztas konfliktusos modellje ugyanis 
altalaban sokkal kevesbe magyarazza a kevesbe fejlett - es fiatalabb partrendszerrel 
biro - orszagokban a partvalasztast, mint a fejlettebb orszagokban. A csoporthatasok 
viszont sokkal erosebbek az ertekvalasztasoknal a modellen beliil. A gazdasagilag fej¬ 
lettebb orszagokban pedig elsosorban a tarsadalom polarizaltsaga, a valasztok szerve- 
zeti behalozottsaga befolyasolja a partvalasztas konfliktusos modelljenek magyarazo 
erejet (Knutsen & Scarbrough 1995). 

Mindez nagy valoszinuseggel azzal magyarazhato, hogy a klasszikus nyugat-euro- 
pai demokraciakban a partvalasztast a szavazok jelentos reszenel megelozte a part- 
identitas kialakulasa, hiszen a tomegpartok mar a valasztojog kiterjesztese elott meg- 
szervezodtek. A kiilonbozo tarsadalmi megosztottsagok menten a szavazok tovabbi 
csoportjai is viszonylag konnyen megtalalhattak partjaikat. A primer kozossegekbol 
kiszakitott valasztok uj tarsadalmi orientaciojanak kialakitasaban a partok fontos 
szerepet jatszhattak, tarsadalmi szervezeteik segithettek a tarsadalmi atalakulasban 
helyiiket kereso csoportok tarsadalmi integraciojat. 

A tomegkommunikacio, az individualizacio es a szekularizacio koraban, a fejlett 
vilagban mindenhol rendkiviil korlatozottak a partok lehetosegei atekintetben, hogy 
kozvetleniil, sajat szervezeteiken keresztiil halozzak be a szavazokat. Igy lehetett ez a 
demokratizacio masodik hullamaba eso del-europai, es a harmadik hullamba tartozo 
kelet-kozep-europai orszagok eseteben is. 

„Magyarorszag nagyon is messze van a 19. szazadi Nyugat-Europa viszonyaitol, 
talan meg messzebb is, mint a mai Nyugat-Europa 8 .” (Enyedi 1998) A kommunista 
diktatura homogenizacios tarsadalompolitikaja tobbe-kevesbe szetzuzta a magyar 


8 Osszehasonlfto vizsgalatok eppen arra hfvjak fel a figyelmet, hogy a magyar tarsadalom ertekrendje a nyugat- 
europai orszagok atlaganal individualisabb, es egyre inkabb a homogen tevekozpontu szabadido-struktura fele 
fejlodik. Lasd pi: Falussy & Vukovich 1996. 

tarsadalom szociokulturalis tagoltsagat, es felszamolta a tarsadalmi konfliktusok po- 
litikai artikulaciojanak intezmenyeit. 9 Midon a valasztok elerhetove valtak a 
szamara, addigra mar a magyar tarsadalom regen tuljutott azon a fazison, amikor a 
partok a csoportkonfliktusok menten tudtak volna mobilizalni es szervezetileg beha- 
lozni a szavazokat (Korosenyi 1998). A partoknak tehat eleve keves eselyiik volt, hogy 
a tarsadalom „repedeseibe” belekapaszkodva, azokat politikai toresvonalakka melyit- 
ve a tarsadalmi konfliktusok menten stabilizaljak helyzetiiket. 

Mi azonban a helyzet a tisztan ertekalapu valasztoi magatartassal? A partok szint- 
jen vizsgalva a kerdest: a magyar partok beszedmodjanak ideologikus voltaban nines 
vita a hazai kutatok kozott. Ez azonban nem jelenti feltetleniil azt, hogy a partok 
vilagos es koherens eszmeiseggel rendelkeznenek. Bar az elso parlamenti ciklust ero- 
sen kulturalis politizalas jellemezte, a partrendszer viszonylagos stabilitasahoz a par¬ 
tok keplekeny identitasanal, onmagukrol kialakitott kepenel sokkal erosebben jarul- 
tak hozza az egymasrol kialakitott ellensegkepek (Schlett 1995). 1994 utan az ideolo¬ 
gikus vitak heve csokkeni latszott. Az MSZP kormanyra keriilesevel az inkoherens 
ideologiakat a modernizacio programjanak koherens ideologiapotleka es a politikai 
kompetencia hangsulyozasa valtotta fel (Bozoki 1996). Mindezek ellenere a partok, 
ktilonosen egymashoz valo viszonyuk egyertelmusitesere es egymas megkiilonbozte- 
tesere, tovabbra is alapvetoen ideologikus eszkozoket hasznalnak. „A partok kozotti 
szovetsegeket es konfliktusokat, a kizarasokat, befogadasokat es a koalicios jatekter 
korlatozasait meg mindig ideologiai terminusokkal igazoljak” (Enyedi 1998). Ebben 
egyre nagyobb szerepet kapott a baloldal-jobboldal sema hangsulyozasa, amely az 
elso parlamenti ciklusban foleg kulturalis - es nem gazdasagi - jelentestartalmat ka¬ 
pott (Korosenyi 1993), majd kesobb az alternativ ertekvalasztasoktol elszakadva elso- 
sorban a partok egymashoz valo viszonyat kifejezo kodda valt. 

Ezek a jelensegek tiikrozodnek a valasztoi viselkedesben is. A bal-jobb skalan valo 
onbesorolas volt az egyetlen attitudkerdes, ami idoben novekvo osszefuggest mutatott 
a partvalasztassal (Karacsony & Toka). Masreszt, a politikai ellensegkepek hangsulyoza- 
saval is osszefiigghet, hogy a partkotodesek kikristalyosodasaban Magyarorszagon - de 
mas tersegbeli orszagban is - a negativ identifikacio, egyes partok elutasitasa a jellemzo 
folyamat (Rose &Mishler 1998). Harmadreszt a partpolitikai versenges hazai sajatossa- 
ginak hatasa tiikrozodhet abban, hogy a valasztok fejeben viszonylag gyengen kap- 
csolodnak ossze a partok es a kiilonbozo politikai temak (Robert 1999a). 

Barmilyen sok tarsadalmi konfliktussal jar tehat a posztszocialista atalakulas, ezek 
sokszor nem valtak politikaiva. Noha a tarsadalmi es gazdasagi atalakulas miatt egy 
sor kerdes egyszerre valt politikai temava; mind 1994-ben, mind 1998-ban a mun- 
kanelkiiliseg, a gazdasag altalanos valsaga, az altalanos elszegenyedes es a korrupcio 
voltak azok a problemak, amiket a valasztok a legsulyosabbnak iteltek (Karacsony 
2000). Ez azonban azt is jelenti, hogy ezekben a kerdesekben nem a lehetseges alter¬ 
nativ politikai ertekvalasztasok, hanem a problema megoldhatosaganak egyik vagy 



9 Hankiss Elemer tobb nagy figyelmet keltett l'rasa mutatott ra arra, hogy a szocialista berendezkedes evtizedei 
alatt a magyar tarsadalom felemas, negativ modernizacioja, tires individualizacioja zajlott le. Lasd: Hankiss 
1983, 1989; Hankiss et al 1982. 

masik politikai parttal valo osszekapcsolasa jelenti a valasztoi dontes alapjat. Igy a 
valodi ertekvalasztason alapulo partvalasztast, es ezzel egyiitt a partok szavazoinak 
eroteljesebb elkiiloniileset ezen ertekvalasztasok menten, a valasztok altal kevesbe 
fontosnak ertekelt kerdesek kapcsan varhatunk: a partok kozotti versenges szem- 
pontjabol eppen azok a kerdesek valnak relevanssa, amelyek a valasztok nagy resze 
szamara irrelevansak. Eppen azert ertheto az a latszolag paradoxonnak tuno jelenseg, 
hogy Kelet-Kozep Europaban nem a csoportszavazas vagy a tarsadalmi toresvonalak 
stabilizaljak a partpreferenciakat, hanem eppen a tisztan ertekalapu valasztoi maga- 
tartas (Toka 1998). Hiszen az egyes valasztok ertekorientacioi feltehetoen sokkal 
stabilabbak, mint a gazdasagi eredmenyektol, a partok korrupcios botranyaitol fiig- 
go kozhangulat. Azok a valasztok, akik ezek ellenere is ertekvalasztasaikra alapozzak 
partvalasztasaikat, feltehetoen tovabb tartanak ki valasztott partjuk mellett. 

PerspeknVak 

Gyakran hallhatunk erveket a mellett, hogy egy orszag demokratikus rendszerenek 
stabilitasa a politikai szereplok kompromisszumkeszsegen, a demokracia iratlan ja- 
tekszabalyainak betartasan, a konszenzusorientalt politika sikeren all vagy bukik. A 
klasszikus nyugat-europai demokraciak tortenete nem feltetleniil tamasztja ala ezt az 
ervelest, hiszen ezekben az orszagokban a mely tortenelmi gyokerekkel biro tarsadal¬ 
mi konfliktusokba valo bezarkozas (conflict encapsulation) volt a partok elsodleges 
strategiaja. Eppen a fragmentalt tarsadalmi csoportok kozotti „szakadekok” athida- 
lasa kesztette a politikai eliteket a kompromisszumok meghozatalara (Bartolini & 
Mair 1990). 

A kilencvenes evek Magyarorszagan - de talan mashol is Kelet-Kozep Europaban - 
epp forditott volt a helyzet. A kommunista diktatura osszeomlasa utan szociokulturalis 
gyokereiben rendkiviil erosen tagolt elitcsoportok alkudoztak a politikai atmenetrol 
(Bozoki & Karacsony 2000), a politikai es kulturalis gyokereitol javareszt megfosz- 
tott, politikailag tobbsegeben homogen magyar tarsadalomra hivatkozva. A politikai 
rendszervaltas veghezvitele utan azonban a politikai elitek kozotti kulturalis kiilonb- 
segek vegleg „kikeriiltek a palackbol”. A politikai konszenzusok hordozoiva a politi¬ 
kai intezmenyek valtak: a politikai elitek strategiajat pedig egyre inkabb a konfronta- 
cio jellemezte. 

Igy lehet az, hogy bar a magyar politikai rendszer - kiilonosen alkotmanyjogi erte- 
lemben - sokkal kozelebb all a demokracia konszenzusos modelljehez, am a politikai 
elitek kozotti eroteljes szembenallas „kilog a sorbol” (Kordsenyi 1998). „Az elitstrate- 
giak elsosorban azert nem kooperativak es konszenzusorientaltak, mert a tobbpart- 
rendszer es a tomegdemokracia kialakftasanak korszakaban a politikai elitek, a 
partelitek »feladata« nem az elkiiloniilt, szervezett es egymassal ellenseges szubkultu- 
rak, politikai taborok osszebekftese, hanem eppen ellenkezoleg: e taborok megte- 
remtese volt.” (U. o.) 

A partoknak ez a torekvese azonban csak korlatozott mertekben lehetett sikeres. 
Ahogyan a fo tarsadalmi konfliktusok sem keriiltek „fel” politikai szintre, ugy a par- 

tok kulturalis szembenallasa sem szivargott „le” a valasztok szintjere. A tarsadalmi 
konfliktusok menten torteno politikai mobilizacio azert nem lehetett sikeres, mert a 
magyar tarsadalom a partrendszer kialakulasakor mar tuljutott a kognitiv mobiliza¬ 
cio, a „politikai felnotte” valas folyamatan: amelynek eppen a konfliktuskeriilo poli¬ 
tikai szocializacio volt legfontosabb jellemzoje (Szabo 1990). 

A politikai taborok ugyan kialakuloban vannak, de nem az alternativ ertekorienta- 
ciok menten. A valasztok berzenkedese a kulturalis szembenallasoktol, vonzodasuk a 
politikai „szakertelemhez”, a politikai kompetenciat tette a partverseny legfontosabb 
dimenziojava, es azt a ket partot tette a partrendszer legerosebb szereploive, amelyek 
ertekvalasztasaikban leginkabb keplekenyek voltak. Az MSZP utan, ugy latszik, a 
Fidesz-MPP is kepes stabilizalni helyzetet a valasztasi gyozelmet kovetoen. Sot, a 
Fidesz vezette kormanyzat mindket elodjenel tobbet tesz azert, hogy a konszenzualis 
politikai intezmenyek rovasara is novelje politikai mozgasteret (Korosenyi 2001), es 
leverje sajat tarsadalmi colopeit. A politikai kompetencia dimenziojaban mar aligha 
varhato sokkal kielezettebb verseny. Am ha az Orban-kormany latvanyos erofeszite- 
sei sikeresek lesznek, es kepes lesz novelni tarsadalmi beagyazottsagat, akkor a tarsa¬ 
dalmi konfliktusok szerepe feltehetoen ujra novekedni fog. Lehet, hogy meg csak 
most kovetkezik az ertekalapu szavazas ideje Magyarorszagon? 

